Informatsiooniagentuuri GHN teatel toimusid esmaspäeva hommikul Abhaasia Pitšora ja Kohara asulates tulevahetused. Väljaanne ei ütle küll otse välja, kes keda seal põmmutasid, ent annab samas mõista, et Abhaasia miilitsate rahulolematuse kutsus esile vene sõjaväelaste käitumine, kes võtsid Otobaja asulas maha Abhaasia lipu ning asendasid selle vene trikolooriga. Vene väed on praegusel hetkel võtnud enda peale täieliku kontrolli Georgia-Abhaasia kontrolljoonel Inguri jõe piirkonnas.